La grande odalisque - Wikipedia

# La grande odalisque

### Diwar Wikipedia, an holloueziadur digor

La Grande Odalisque
Dominique Ingres, 1814
Eoullivadur war lien
91 × 162 cm
[[Louvre Paris]]

La Grande Odalisque zo anv un daolenn livet gant al livour gall Dominique Ingres e 1814, ma weler kein ur vaouez noazh, hag he fenn troet war-du an arvester.

Dont a ra ar ger Odalisque, eus an turkeg odalik, an anv a vez graet er yezh-se eus ur plac'h eus an harem. Klotañ a ra al livadur-se gant ur c'hiz a zouge an dud war-du sevenadur broioù ar reter, ur c'hiz deuet eus beaj Buonaparte da Vro-Egipt e dibenn ar c'hantved kent, hag a vage fantasmoù livourien ha skrivagnerien Paris, hag a vago anezho pell c'hoazh (betek Maupassant, Loti, Gide).

Ar vaouez en he gourvez a zo hir he c'hein. Tri askorn ouzhpenn zo d'he livenn-gein. Hen gouzout mat a ra al livour, met ne verñ ket ar wirionez dezhañ: ar gened a venn livañ eo an hini a zo faltaziet gantañ, ha neket an hini a zo gwelet gantañ.

Gwelout a ra istorourien an arz levezon al livour Raffaello war Ingres , a oa nevez bet e Firenze, gant e linennoù kromm.

Adtapet diwar "http://br.wikipedia.org../../../l/a/_/La_grande_odalisque.html"

Rummadoù ar bajenn: Mirdi al Louvre | Livadurioù Ingres

##### Views

- Pennad
- Kaozeadenn
- Stumm a-vremañ pe stumm red

##### Kemer perzh

- Skoazell
- Porched ar gumuniezh
- Tavarn
- Roadoù

##### Klask

##### E yezhoù all

- Español
- Français